Video: Samarqanddagi maktabni kuchli yog'ingarchilik sabab suv bosdi

Samarqand shahridagi 17-maktab binosini kuchli yog'ingarchilik sabab suv bosdi.  Shahar xalq ta'limi bo'limi holat yuzasidan munosabat bildirdi. 
Ma'lum qilinishicha, maktab binosi oldidan o'tgan kanalizatsiya quvuri kichiklik qilib, suvni tortishga ulgurmagan va maktabning hovli qismidagi tarafiga suv kirgan. Mazkur holat yomg'ir tinishi bilan mutaxassislar tomonidan bartaraf etilgan.

“Shu o'rinda aytish mumkinki, bugungi kungacha bunday muammo kuzatilmagan Muammo boshqarma boshlig'i Shokir Sultonov va mutaxassislar ishtirokida muhokama qilinmoqda. Bu kabi muammolar takrorlanmasligi yuzasidan tavsiyalar berildi”, deyiladi xabarda.
Keltirilishicha,shahar xalq ta'limi bo'limining maxsus ta'mirlash ekspluatatsiya xizmati tomonidan muammoning takrorlanishini oldini olish uchun zarur ishlar amalga oshirish boshlangan.
Avvalroq Jizzax, Samarqand va Qashqadaryo viloyatining qator tumanlarida 20 aprel kuni kuchli yog'ingarchilik kuzatilgandi. Shuningdek, Sirdaryo tumanidagi Baxt shaharchasini 16 mart kuni kuzatilayotgan kuchli yog'ingarchilik oqibatida suv bosgandi.